Yiwen wass, yahlek sselṭan-nni s lahlak ur nesɛi ddwa, maca yenna-asen umɣar azemni :  ma tiwim-as-d tteffaḥ ṣrur izeggren sebɛa lebḥur, mi t-yečča umɣar ad yuɣal d aqrur . Ruḥen ttnadin ɣef tteffaḥ-agi ur ufin ara ansi ad t-id-awin, dɣa Mqidec iruḥ ɣer baba amɣar ad t-idyesteqsi ɣef tteffaḥ -agi anda ara t-yaf ; yenṭeq umɣar-nni yenna-as :  ad truḥeḍ ɣer yiwen umkan ad tafeḍ dinna ṭṭejra n tteffaḥ ṣrur ; mi d-tekkseḍ yiwet n tetteffaḥt awi-tt-id ur ttmuqul ɣer lǧiha tayeffust wala taẓelmaḍt, ur ttmuqul ula deffir-k ; ddem yiwet n tetteffaḥt truḥeḍ srid.